CELEX: 32017R1547
Language: ro
Date: 2017-09-14 00:00:00
Title: Regulamentul (UE) 2017/1547 al Consiliului din 14 septembrie 2017 de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

15.9.2017   
            
            
               RO
            
            
               Jurnalul Oficial al Uniunii Europene
            
            
               L 237/37
            
         REGULAMENTUL (UE) 2017/1547 AL CONSILIULUI
   din 14 septembrie 2017
   de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (UE) nr. 269/2014 al Consiliului (2) pune în aplicare măsurile prevăzute în Decizia 2014/145/PESC.
            
         
               (2)
            
            
               La 14 septembrie 2017, Consiliul a adoptat Regulamentul de punere în aplicare (UE) 2017/1549 (3) de punere în aplicare a Regulamentului (UE) nr. 269/2014, care a adăugat „Porturile maritime ale Crimeei” pe lista persoanelor și entităților desemnate.
            
         
               (3)
            
            
               La 14 septembrie 2017, Consiliul a adoptat Decizia (PESC) 2017/1561 (4) de modificare a Deciziei 2014/145/PESC prin care a inclus o derogare privind plățile către Porturile maritime ale Crimeei pentru serviciile furnizate la Portul pescăresc Kerch, Portul comercial Yalta și Portul comercial Evpatoria, precum și privind serviciile furnizate de Gosgidrografiya și de sucursalele Port-Terminal ale Porturilor maritime ale Crimeei.
            
         
               (4)
            
            
               Este necesară o reglementare la nivelul Uniunii pentru punerea în aplicare a Regulamentului de punere în aplicare (UE) 2017/1549 și a Deciziei (PESC) 2017/1561, în special pentru a se asigura aplicarea sa uniformă de către operatorii economici din toate statele membre.
            
         
               (5)
            
            
               Prin urmare, Regulamentul (UE) nr. 269/2014 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 269/2014 se modifică după cum urmează:
   
               1.
            
            
               Se introduce următorul articol:
               „Articolul 6a
               Prin derogare de la articolul 2 alineatul (2), autoritățile competente ale statelor membre pot autoriza plăți către Porturile maritime ale Crimeei pentru serviciile furnizate la Portul pescăresc Kerch, Portul comercial Yalta și Portul comercial Evpatoria, precum și pentru serviciile furnizate de Gosgidrografiya și de sucursalele Port-Terminal ale Porturilor maritime ale Crimeei.”
            
         
               2.
            
            
               La articolul 12 alineatul (1), litera (a) se înlocuiește cu următorul text:
               
                           „(a)
                        
                        
                           cu privire la fondurile înghețate în temeiul articolului 2 și la autorizațiile acordate în temeiul articolelor 4, 5, 6 și 6a;”.
                        
                     
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 septembrie 2017.
      
         
            Pentru Consiliu
         
         
            Președintele
         
         A. ANVELT
      
   
   
      (1)  JO L 78, 17.3.2014, p. 16.
   
      (2)  Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 6).
   
      (3)  Regulamentul de punere în aplicare (UE) 2017/1549 al Consiliului din 14 septembrie 2017 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (a se vedea pagina 44 din prezentul Jurnal Oficial).
   
      (4)  Decizia (PESC) 2017/1561 a Consiliului din 14 septembrie 2017 de modificare a Deciziei 2014/145/PESC privind privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (a se vedea pagina 72 din prezentul Jurnal Oficial).